Official Journal L 180 , 03/07/2001 P. 0018 - 0019



Komisijas Regula (EK) Nr. 1334/2001 (2001. gada 2. jūlijs) par pagaidu atļauju izmantot jaunu piedevu barībā (dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1970. gada 23. novembra Direktīvu 70/524/EEK par barības piedevām 1, kurā jaunākie grozījumi izdarīti ar Komisijas Regulu (EK) Nr. 2697/2000 2, un jo īpaši tās 4. pantu; tā kā: (1) Direktīvā 70/524/EEK ir paredzēts, ka jaunas piedevas drīkst atļaut izmantot pēc tam, kad izskatīts pieteikums, kas iesniegts saskaņā ar minētās direktīvas 4. pantu. (2) Direktīvas 9.e panta 1. punkts paredz, ka pagaidu atļauju izmantot jaunu piedevu drīkst dot tad, ja ir izpildīti direktīvas 3.a panta b) līdz c) apakšpunkta nosacījumi un ja, ņemot vērā pieejamos rezultātus, ir pamats uzskatīt, ka, to lietojot dzīvnieku barībā, rodas kādas no 2. panta a) apakšpunktā minētajām sekām. Šādu pagaidu atļauju drīkst dot uz laiku līdz četriem gadiem attiecībā uz piedevām, kas minētas direktīvas C pielikuma II daļā, ieskaitot augšanas veicinātājus. (3) Direktīvas 70/524/EEK 2. panta aaa) apakšpunkts paredz to, ka atļaujas augšanas veicinātāju izmantošanai jāsaista ar personu, kas atbild par to laišanu apgrozībā. (4) Pārbaudot dokumentāciju, kas iesniegta saistībā ar pielikumā aprakstītajai "Augšanas veicinātāju" grupai piederošā kālija diformiāta izmantošanas atļauju, ir redzams, ka tas atbilst iepriekš minētajiem nosacījumiem un tādēļ to drīkst atļaut izmantot pagaidām četrus gadus. (5) Dokumentācijas pārbaude norāda, ka var būt nepieciešamas konkrētas procedūras, lai aizsargātu strādniekus no piedevas iedarbības. Tomēr šādu aizsardzību vajadzētu nodrošināt, piemērojot Padomes 1989. gada 12. jūnija Direktīvu 89/391/EEK par pasākumiem, kas ieviešami, lai uzlabotu darbinieku darba drošību un veselības aizsardzību 3. (6) Dzīvnieku ēdināšanas zinātniskā komiteja ir sniegusi labvēlīgu atzinumu attiecībā uz augšanas veicinātāja nekaitīgumu dzīvniekiem, lietotājiem, patērētājiem un videi saskaņā ar minētajā pielikumā izklāstītajiem nosacījumiem. (7) Šajā direktīvā paredzētie pasākumi saskan ar Barības pastāvīgās komitejas atzinumu, IR PIEŅĒMUSI ŠO REGULU. 1. pants Piedevu, kas pieder šīs regulas pielikumā uzskaitīto "Augšanas veicinātāju" grupai, ir pagaidām atļauts izmantot kā piedevu dzīvnieku barībā saskaņā ar minētajā pielikumā izklāstītajiem nosacījumiem. 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. To piemēro no 2001. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 2. jūlijā Komisijas vārdā Komisijas loceklis David Byrne 1 OV L 270, 14.12.1970., 1. lpp. 2 OV L 319, 16.12.2000., 1. lpp. 3 OV L 183, 29.6.1989., 1. lpp. PIELIKUMS Piedevas reģistrācijas numurs Personas, kura atbild par piedevas laišanu apgrozībā, vārds un reģistrācijas numurs Piedeva (komercnosaukums) Sastāvs, ķīmiskā formula, apraksts Dzīvnieku suga vai kategorija Maksimālais vecums Minimālais saturs Maksimālais saturs Citi noteikumi Atļaujas perioda beigas (mg) aktīvās vielas/kg kompleksās barības Augšanas veicinātāji 1 Norsk Hydro Ltd Kālija diformiāts (FormiTM LHS) Piedevas sastāvs: Kālija diformiāts, ciets, 98 g/100 g, Silikāts 1,5 g/100 g, Ūdens 0,5 g/100 g Sivēni 2 mēneši 6 000 6 000 - 30.6.2005. Aktīvā viela: Kālija diformiāts, ciets, KH(COOH)2 CAS Nr. 20642-05-1 Cūkas nobarošanai - 6 000 6 000 - 30.6.2005.